Dr Joey O'Brian schriibt 1995 i dr Austin Chronicle, dass Holy Weapon sehr unterhaltsam sigi. Er sig en «verruckte Film», däm sini Darschteller denn au passend gschpunne tieget. Di gradlinig Darschtellig vo der Michelle Yeoh und em Damian Lau verschtärki d Komödie wägem ganze Wahnsinn rundum si ume. D Maggie Cheung sig as verwöhnti Prinzässin köschtlich, d Sandra Ng as ihri lüschterni Liibwächteri aber närvuufriibend. Di üblich Unusgwoogeheit vo der Reschii vom Wong Jing falli i däm Film wäge sinere episodische Gschicht weniger uf als süscht.